
Parastasele - practică a Bisericii primare sau inovaţie modernă? şi 
Sâmbetele Postului mare 


Materiale despre Rugăciuni pentru adormiţi: 


https://independent.academia.edu/emystea/Rug % C4% 83ciuni-pentru-adormi % C5 9% A3i 

Rugăciuni pentru adormiţi: 


https://www.academia.edu/44320387/Rug % C4% 83ciuni_pentru_adormi % C5% A3i 

Pomenirea celor adormiţi (parastastul) face parte din structura Liturghiei şi 
reprezintă comuniunea dintre cei vii şi cei morţi într-un singur trup, în trupul 
adunării [bisericeşti]. 


Nikos Matsoukas arată în Dogmatica lui: „dragostea lui Dumnezeu nu se supune 
nici unei legi, dacă sufletul Îl cere şi Îl vrea pe Dumnezeu. Mila Lui este 
nemăsurată. Acesta este sensul pe care îl au rugăciunile şi parastasele” (Matsoukas, 
Teologia Dogmatică şi Simbolică, vol. III, p. 547). 


Pomenirile se săvârşesc pentru fiii credincioşi ai Bisericii. Androutsos spune şi el în 
Dogmatica lui: „Concluzia generală a învăţăturii Părinților despre acest lucru este 
că morţii cu desăvârşire răi şi neîndreptaţi nu se pot folosi de pe urma faptelor de 
milostenie ale celor în viaţă sau a rugăciunilor Bisericii (Androutsos, Dogmatica, 
pp. 428-429). În alt loc spune în acest sens: „... rugăciunile care se fac pentru cei 
adormiţi sunt simple rugăciuni de cerere adresate Dumnezeieştii Mile pentru cei 
adormiţi întru credinţă...” (Androutsos, Dogmatica, p. 434). 


Și, în final, menţionează: „... Sfântul loan Damaschin, atrăgând atenţia că 
Dumnezeu «vrea ca prin toate, toţi să primim binefaceri, deopotrivă şi cei vii, şi cei 
morți», arată că «acela care se nevoieşte pentru mântuirea aproapelui în primul rând 
pe sine se foloseşte, şi apoi pe aproapele». 


Faptul că această explicaţie a parastaselor este singura sănătoasă, redând duhul 
Bisericii vechi care săvârşea pomenirea celor adormiţi, este vădit de uzul general al 
pomenirilor. 


În teorie, Biserica Ortodoxă învaţă că parastasele sunt de folos doar celor care s-au 
pocăit şi nu au păcătuit grav şi nu trebuie să se săvârşească pentru cei nepocăiţi, 
însă, pentru că nu este cunoscută starea morală a tuturor celor morți, practic, 
parastasele se săvârşesc pentru toţi...” (Androutsos, Dogmatica, p. 436). 


Rugăciunile de cerere pentru pomenirea morților nu au nici o legătură cu 
învăţăturile despre apocatastază, despre mântuirea tuturor sau cu alte asemenea 
învățături. 


Trembelas, în Dogmatica lui prezintă concepția Părinților şi a Bisericii şi care 
adevereşte cele de mai sus. „Este aşadar limpede că amândoi Părinţii menţionaţi 
[adică Chiril al Ierusalimului şi loan Gură de Aur], vorbind despre foloasele şi 
ajutorul acordat de cei vii celor morţi, nu înţeleg că prin acestea poate fi scăpat 
cineva din durerile iadului şi mutat din iad în Rai, ci sunt ca o mângâiere şi un mic 

ajutor, „ajutând spre întărire”, ca luminare a iadului (Trembelas, Dogmatica Bise- 
ricii Soborniceşti Ortodoxe, vol. III, ed. Sotir, Atena 20033, p. 412). 


Încheind cele despre înţelesul parastaselor, cităm din cartea părintelui Seraphim 
Rose: „În general, protestanții consideră că rugăciunile Bisericii pentru cei morți nu 
se pot împăca cu nevoia omului de a-şi găsi mântuirea lucrând-o din viaţa 
pământească. «Dacă putem să ne mântuim în Biserică după moarte, de ce să mai 
facem efortul să ne nevoim sau să dobândim credință din această viață? Să 
mâncăm, să bem şi să petrecem...». Desigur, nimeni dintre cei care au aplicat 
această filosofie cât au trăit nu s-au mântuit vreodată prin rugăciunile Bisericii 
săvârşite după moarte, şi este vădit că un asemenea argument este cu totul artificial, 
ipocrit chiar. Rugăciunile Bisericii nu pot mântui pe oricine, dacă respectivul nu-şi 
doreşte mântuirea sau nu s-a luptat el însuşi să o dobândească în vremea vieţii sale. 
Într-un anume sens, am putea să spunem că rugăciunile Bisericii sau ale fiecărui 
creştin separat pentru un mort anume nu sunt de fapt decât un rezultat al modului 
de viaţă [al respectivului mort]... ” (Rose, Sufletul după moarte). 


Sufletele nu se află încă de acum în starea lor ultimă. Nu a venit încă ceasul 
Judecăţii celei din urmă. 


Sfântul Marcu Eugenicul scrie: „Noi nu spunem nici că drepţii se desfătează 
desăvârşit de moştenirea lor şi de acea stare fericită pe care şi-au pregătit-o încă din 
această viaţă, nici că păcătoşii îndată după moarte sunt duşi la osânda veşnică în 
care se vor chinui neîncetat; dar că acestea, amândouă, vor deveni obligatorii după 
ziua cea din urmă a Judecăţii şi după Învierea tuturor oamenilor” (Rose, Sufletul 
după moarte; Sfântul Marcu Eugenicul, A doua apologie către latini). 


Acest ceas vine, aşadar, după învierea cea de obşte. În Apocalipsă se menţionează: 
„ȘI am văzut, iar un tron mare alb şi pe Cel ce şedea pe el, iar dinaintea feţei Lui 
pământul şi cerul au fugit şi loc nu s-a mai găsit pentru ele. Şi am văzut pe morți, 
pe cei mari şi pe cei mici, stând înaintea tronului şi cărțile au fost deschise; şi o altă 
carte a fost deschisă, care este cartea vieţii; şi morţii au fost judecaţi din cele scrise 
în cărți, potrivit cu faptele lor. Şi marea a dat pe morţii cei din ea şi moartea şi iadul 
au dat pe morţii lor, şi judecaţi au fost, fiecare după faptele sale. Şi moartea şi iadul 
au fost aruncate în râul de foc. Aceasta e moartea cea de a doua: iezerul cel de foc. 
lar cine n-a fost aflat scris în cartea vieţii, a fost aruncat în iezerul de foc” 
(Apocalipsă 20, 11-15). 

lisus Hristos, după ce a fost omorât cu trupul, „S-a coborât şi a propovăduit şi 
duhurilor ţinute în închisoare, care fuseseră neascultătoare altădată, când îndelunga- 
răbdare a lui Dumnezeu aştepta, în zilele lui Noe...” (1 Petru 3, 19-20). 


Apostolul Petru spune şi cuvântul acesta: „Că spre aceasta s-a binevestit morților, 
ca să fie judecaţi ca oameni, după trup, dar să vieze, după Dumnezeu cu duhul” (| 
Petru 4, 6). Pentru că Hristos „este gata să judece viii şi morţii” (1 Petru 4, 5). Însuşi 
Domnul a vorbit despre posibilitatea lăsării păcatelor şi a iertării lor după moarte: 
“De aceea vă zic: Orice păcat şi orice hulă se va ierta oamenilor, dar hula împotriva 
Duhului nu se va ierta. Celui care va zice cuvânt împotriva Fiului Omului, se va 
ierta lui; dar celui care va zice împotriva Duhului Sfânt, nu i se va ierta lui, nici în 
veacul acesta, nici în cel ce va să fie” (1 Petru 12, 31-32). Astfel, există posibilitatea 
iertării şi în veacul viitor. Altfel, ar fi fost de prisos să o spună. 


Observăm o identitate între acest pasaj şi cuvântul Sfântului loan Gură de Aur: 
„Văduvele pot scăpa din moarte [pe soţul lor adormit] nu doar în prezent, ci şi în 
viitor, fiindu-i alături şi jelind [pentru iertarea păcatelor lui]” (loan Hrisostom, A 
21-a Omilie la Faptele Apostolilor, PG 60, p. 169). 


Amândouă aceste cuvinte subînţeleg ştergerea păcatelor şi dincolo de mormânt, în 
afară de păcatul blasfemiei Sfântului Duh. 


Aceeaşi tâlcuire o dă şi Sfântul Marcu Evghenicul: „... din Evanghelia către Matei, 
în care Mântuitorul spune că «nu se vor ierta păcatele celui care blasfemiază pe 
Duhul Sfânt, nici în această viaţă, nici în cea viitoare», pentru că există lăsare a 
păcatelor şi în viaţa viitoare” (Rose, Sufletul după moarte; Marcu Evghenicul, 
Apologia I către Latini, p. 319). 


Pomenirile în Vechiul Testament 


Pomenirile au existat în practica poporului lui Dumnezeu în Vechiul Testament. Îl 
vedem pe David şi pe cei dimpreună cu el postind pentru Saul mort, pentru Ionatan, 
dar şi pentru tot poporul care fusese omorât în război: “Atunci a apucat David 
hainele sale şi le-a rupt; asemenea şi oamenii cei ce erau cu el şi-au rupt hainele lor, 
şi au plâns şi s-au tânguit şi au postit până seara după Saul şi după fiul său Ionatan, 
după poporul Domnului şi după casa lui Israel, care căzuseră de sabie” (2 Regi |, 
11-12). 


Este de înţeles să te tânguieşti şi să plângi, dar de ce să posteşti pentru morţi? 
Poporul din vremea lui Neemia a postit şi s-a tânguit pentru fărădelegile lor 

personale, dar şi pentru ale părinţilor lor. „În ziua de douăzeci şi patru a acestei luni 
s-au adunat toţi fiii lui Israel, îmbrăcaţi cu sac şi cu capetele presărate cu cenuşă, ca 
să postească. Şi, osebindu-se cei ce erau din neamul lui Israel de toţi cei de alt 
neam, au venit de şi-au mărturisit păcatele lor şi fărădelegile părinţilor lor. Şi, după 
ce s-au aşezat la locurile lor, li s-a citit din cartea legii Domnului Dumnezeului lor 
un sfert de zi, iar alt sfert de zi şi-au mărturisit păcatele lor şi s-au închinat 
Domnului Dumnezeului lor” (2 Ezdra 9, 1-3). La cine aşadar se referă cuvântul 
„părinţi”? 


În acelaşi capitol al aceleiaşi cărţi se arată clar la cine se referă prin cuvintele lui 
Iosua, ale lui Cadmiel, şi ale celorlalţi care au vorbit de pe podeţul leviţilor şi au 
adus rugăciune înaintea poporului: “Tu ai văzut necazul părinților noştri în Egipt şi 
al auzit strigătele lor la Marea Roşie... Tu ai făcut semne şi minuni înaintea lui 
Faraon, împotriva tuturor slugilor lui şi împotriva întregului popor din ţara lui... 
Dar părinţii noştri s-au îndărătnicit şi şi-au învârtoşat cerbicia lor; n-au ascultat 
poruncile Tale... Chiar când şi-au făcut un vițel turnat şi au zis: “lată dumnezeul 
tău care te-a scos din Egipt!” şi s-au dedat la hule mari împotriva Ta... dacă s-au 
odihnit, au început iar să facă rău înaintea Ta. Atunci Tu i-ai dat din nou în mâna 
vrăjmaşilor lor ca să-i stăpânească...” (2 Ezdra 9). Este limpede aşadar că spunând 
„părinţi” nu înţeleg pe părinţii lor aflaţi în viaţă, ci se referă la generaţiile dinaintea 
lor. La generaţia care a fost slobozită din robia lui Faraon şi la cea de după aceasta. 
De aceea, rugăciunea publică se şi concentrează asupra faptului că au păcătuit şi nu 
au rămas credincioşi, de unde rezultă şi toate relele. 


O altă mărturie cât se poate de clară este din cartea Macabeilor: luda Macabeul a 
adus jertfă pentru cei căzuți spre ispăşirea păcatelor lor: „...Şi strângând bani după 
numărul bărbaţilor care erau cu el, două mii de drahme de argint a trimis în 
Ierusalim, să se aducă jertfă pentru păcat. Foarte bun şi cuvios lucru pentru 
socotinţa învierii morţilor! Că de n-ar fi avut nădejde că vor învia cei care mai 
înainte au căzut, deşert şi de râs lucru ar fi a se ruga pentru cei morţi. Şi a văzut că 
celor care cu bună cucernicie au adormit, foarte bun dar le este pus. Drept aceea, 
sfânt şi cucernic gând a fost, că a adus jertfă de curăție pentru cei morţi, ca să se 
slobozească de păcat” (2 Macabei 12, 43-46). 


Aici, bine este să spunem că această carte aparţine canonului cărților Sfintei 
Scripturi, aşa cum ni l-a lăsat Biserica. Concret, Canonul al 85-lea Apostolic o 
aşează între cărțile sfinte şi cinstite ale Sfintei Scripturi. Nu avem prin urmare nici 
un motiv să respingem această carte. Dimpotrivă, merită să menționăm un detaliu 
foarte important: Apostolul Pavel în Epistola către Evrei 11, 35, scrie: „Unele 
femei şi-au luat pe morţii lor înviaţi. Iar alții au fost chinuiţi, neprimind izbăvirea, 

ca să dobândească mai bună înviere” (Evrei 11, 35). În Vechiul Testament, moartea 
martirică este menţionată doar în cartea Macabeilor (2 Macabei 6, 18, 28), acolo 
unde se vorbeşte şi de pomenirile morților. Din cartea Macabeilor a preluat 
Apostolul Pavel informaţiile despre cei morţi în chinuri, la care face referire în 
Evrei ll, 35. Dacă Apostolul Pavel acordă valabilitate acestei scrieri vechi- 
testamentare, de ce nu ar fi valabile şi pomenirile care sunt menţionate în epistola 
sa, şi care au ca sursă cartea sus-menţionată? 


Dacă această practică ar fi greşită, ar fi condamnat-o chiar Sfânta Scriptură şi 
Dumnezeu ar fi pedepsit exemplar pe cei care săvârşeau asemenea fapte vrednice 
de pedeapsă, aşa cum a făcut şi în alte cazuri. Însă, nu există nici un alt loc din 
Sfânta Scriptură în care Dumnezeu să o condamne. Dimpotrivă, „Că de n-ar fi avut 
nădejde că vor învia cei care mai înainte au căzut, deşert şi de râs lucru ar fi a se 
ruga pentru cei morți” (2 Macabei 12, 44), „foarte bun şi cuvios lucru pentru 
socotinţa învierii morților” (2 Macabei 12, 43). 


Nu doar că laudă acea faptă a lui luda Macabeul, dar aşează învierea drept premisă 
a pomenirii morților. Dacă nu ar exista credinţa în înviere, așadar și în judecată și 
în răsplată, atunci ar fi nefolositoare rugăciunile de cerere pentru cei adormiţi. 


Iuda Macabeul, spune textul sfânt, „pentru socotinţa învierii morţilor”, „strângând 
bani... a trimis în lerusalim să se aducă jertfă pentru păcat” (2 Macabei 12, 43). 
Aici se iveşte o întrebare: Să presupunem că luda şi cei dimpreună cu el s-ar fi 
înşelat şi ar fi săvârşit ceva care nu ţine de credinţa iudaismului. Dar centrul religiei 
iudaice, Ierusalimul adică, locul unde a trimis colecta pe care a făcut-o pentru a 
săvârşi jertfa pentru păcat spre folosul oamenilor care au murit, s-a înşelat şi 
acesta? Nu s-a găsit nimeni care să oprească o lucrare înşelată pe care a întreprins-o 
Iuda şi cei dimpreună cu el? 


Pomenirile în Noul Testament 


În Noul Testament îl vedem pe Apostolul Pavel că se roagă pentru Onisifor cel 
adormit: „Să-i dea Domnul ca, în ziua aceea, el să afle milă de la Domnul” (II 
Timotei 1, 18). În ce priveşte alineatul acesta, unii afirmă că Onisifor nu murise. 
Însă, în contextul acelei scrisori, expresia „ziua aceea” care înseamnă Judecata, are 
legătură cu acela care pleacă din această lume, pentru că Pavel spune despre sine în 
altă parte: „vremea despărțirii mele s-a apropiat...De acum mi s-a gătit cununa 
dreptăţii, pe care Domnul îmi va da-o în ziua aceea, El, Dreptul Judecător” (II 
Timotei 4, 6-8). Adică, în contextul aceleiaşi scrisori, cel care aşteaptă „ziua aceea” 
trebuie mai întâi să „plece din această lume”. În al doilea rând, faptul că Onisifor 

murise transpare din faptul că Apostolul Pavel vorbeşte separat despre Onisifor şi 
despre familia lui: „Domnul să aibă milă de casa lui Onisifor” (II Timotei 1, 16). 
„Să-i dea Domnul ca, în ziua aceea, el [Onisifor] să afle milă de la Domnul” (II 
Timotei 1, 18). 


Pentru început, Pavel ar fi putut să spună „să dea Domnul ca în ziua aceea Onisifor 
şi casa lui să afle milă de la Domnul”. De asemenea, Pavel diferenţiază urările, aşa 
încât una este pentru prezent, iar alta pentru viitor. La sfârşitul epistolei, din nou, se 
referă doar la familie: „Îmbrăţişează pe Priscila şi pe Acvila şi casa lui Onisifor” (II 
Timotei 4, 19). 


Pomenirile în epoca postapostolică 


a) Tertulian (220) ne informează despre văduva creştină care se roagă pentru 
odihna sufletului soţului ei mort: «Enim vero et pro anima ejus orat, et refrigerium 
interim adpostulat ei, et in prima resurrection consortium, et offert annuis diebus 
dormitionis eju». (Tertulian, De monogamia 10, PL 2,942C — în jurul anilor 210- 
211). Tertulian se referă cu precădere la pomenirea de un an a morții fraților 
adormiţi, dar şi la săvârşirea dumnezeieştii Euharistii pentru aceştia: «Oblationes 
pro defunctis, pro nataliciis, annua die facimus» (Tertulian, De corona 3, PL 2,79B, 
pe la anul 208 d. Hr.). În martirologiul Perpetuei, scriere care foarte probabil îi 
aparţine, Tertulian se referă la rugăciunea stăruitoare a mucenicei pentru mântuirea 
sufletului fratelui ei Dinokrâtis, care murise la vârsta de 7 ani, nebotezat. Roadele 
acestei rugăciuni erau mântuitoare pentru cel care după moarte se afla în chinuri, 
căci murise nepregătit. (J.B.Robinson, The passion of S. Perpetua. Textes and 
Studies, Cambridge at the University Press 1(2), 1891, p. 204). 


b) În martirologiul Sfântului Policarp (secolul al II-lea) este descrisă de asemenea o 
pomenire a morților. Acolo se spune că pe locul unde au fost îngropate moaşte de 
mucenici, se vor aduna credincioşii „întru veselie şi bucurie” spre a serba „ziua 
martiriului acestuia, care este ziua lui de naştere, spre pomenirea celor care mai 
înainte s-au nevoit şi spre a fi pildă de nevoinţă şi de pregătire celor din viitor”. „Și 
astfel, şi noi după aceea, adunând oasele lui cele mai preţioase decât pietrele de 
mare preţ şi încercate mai mult decât aurul, le-am aşezat acolo unde li se cuvenea. 
Adunați acolo, pe cât ne este cu putinţă, cu veselie şi bucurie, să ne dea Domnul să 
serbăm ziua de naştere a martirului nostru, ca să ne aducem aminte de pomenirea 
celor ce mai înainte s-au nevoit şi spre a fi pildă de nevoinţă şi de pregătire celor 
din viitor” (P. Papaevanggelou, Părinţii Apostolici, volumul IV). 

Acesta era obiceiul Bisericii, de vreme ce fusese rânduit om care să consemneze 
numele martirilor, precum şi data morţii lor, pentru a se săvârşi pomenirea lor după 
tipicul descris. 


În zilele lui Ciprian [al Cartaginei], un credincios pe nume Târtyllos, se ocupa cu 
foarte mare grijă de mărturisitori şi consemna cu toată precizia ziua nevoinţei lor 
martirice, aşa încât în ziua comemorării să se săvârşească Liturghia şi să fie 
pomenit numele martirului la locul lui. (Ciprian, Epistola 12, 2) 


c) În textul apocrif „Faptele lui loan” (secolul al II-lea), de provenienţă din Asia 
Mică, este consemnată o mărturie, potrivit căreia la mormântul creştinei Drusiana 
s-a săvârşit dumnezeiasca Euharistie şi au fost înălțate rugăciuni în a treia zi de la 
moartea ei. „În ziua următoare, a venit loan dimpreună cu Andronic şi cu fraţii dis 
de dimineaţă la mormânt, fiind a treia zi de la moartea Drusianei, ca să frângă 
pâinea acolo... Şi acestea spunând loan s-a rugat şi luând pâinea a pus-o pe 
mormânt ca să o frângă. Şi a spus: «Slăvimu-Ţi numele, Ție Celui ce ne-ai întors de 
la rătăcire şi de la înşelarea cea fără de milă. Şi astfel rugându-se şi slavă aducând, 
a plecat de la mormânt după ce i-a împărtăşit pe toți frații cu Fuharistia 
Domnuluw” (P. Skaltzis, H vrep rov Nekpov ppovri5a 1mc Apyatoc EKKAnGiog 
[Grija față de morți a Bisericii vechi], Ilowavrin BiBiroOnkn [Biblioteca 
Pastorală] 19, pp. 118-121). 


d) Dar şi Origen ( 254) ne informează despre existenţa rugăciunilor pentru cei 
adormiţi în epoca lui: „Şi dacă Pavel, încă în trup fiind, a socotit că a fost răpit cu 
duhul în Corint,] nu trebuie să deznădăjduim într-atât că și fericiţii care au ieșit [din 
trup] pot ajunge în duh la biserici, poate mai mult decât cel ce este încă în trup. De 
aceea nu trebuie să dispreţuim rugăciunile din ele, ca unele care au ceva deosebit 
pentru cei ce se adună cu sinceritate în ele” (Origen, PG 11,556 A). 


e) Şi Sfântul Ciprian (7258), Episcop al Cartaginei, le recomandă preoților să nu fie 
nepăsători față de vechiul obicei al Bisericii de a cinsti comemorarea morții 
credincioşilor şi mai ales a martirilor. Subliniază că prin ofranda dumnezeieştii 
Euharistii se purifică şi preotul însuşi. În epoca lui era consacrată practica liturgică 
a pomenirii celor adormiți la dumnezeiasca Liturghie (P. Skaltzis, H vn£p Tov 
Nekpov ppovrisa ns Apyuiug Ekkinoiog [Grija față de cei morţi a Bisericii 
vechi], Ilowavrui BiBinoOnrn [Biblioteca Pastorală] 19, pp. 118-121). 


P) Sfântul Chiril al Ierusalimului, în a S-a Cateheză Mistagogică (care s-a rostit la 
anul 348 d.Hr.), arată această practică a Bisericii vechi în epoca lui, menţionând: 
“[Mai înainte are loc cultul nesângeros şi Dumnezeiasca Euharistie,] apoi ne rugăm 

pentru Sfinții Părinţi şi Episcopi adormiţi, şi îndeobşte pentru toţi cei dintre noi 
care au adormit. Facem asta, deoarece credem că primesc mare folos sufletele 
acelora pentru care se face rugăciunea de cerere, în clipa Jertfei atât de 
înfricoşătoare şi sfinte care se aduce acum. Vreau să vă conving de acest lucru 
printr-un exemplu. Ştiu pe mulţi care spun: “Ce-i foloseşte sufletului, când pleacă 
din lume încărcat cu păcate, sau şi fără păcate, şi este pomenit la Dumnezeiasca 
Liturghie?”. Dacă însă un rege îi trimite în exil pe unii care i-au greşit cu ceva, dar 
apoi ceilalți împletesc regelui cunună şi 1-o oferă spre a-l îmbuna faţă de exilați, nu 
s-ar înmuia oare inima lui şi nu ar îndulci pedeapsa? Aşadar, şi noi, în acelaşi chip, 
îi oferim lui Dumnezeu rugăciuni de cerere pentru cei adormiţi şi, ştiind că aceia 
erau păcătoşi, noi nu împletim cunună, ci ÎL oferim pe Hristos Însuşi, Care s-a jertfit 
pentru păcatele noastre, cerând şi pentru aceştia, şi pentru noi mila lubitorului de 
oameni Dumnezeu” (G. Mauromătis, Catehezele Sfântului Chiril al Ierusalimului, 
vol. II, pp. 560-561). 


g) Sfântul loan Gură de Aur se referă de numeroase ori la pomenirile morților. 
Consideră că morţii şi vii nu se deosebesc în ce priveşte nevoia lor de rugăciune: 
„După cum ne rugăm pentru cei vii, întocmai şi pentru cei morți este cu putinţă a ne 
ruga” (loan Hrisostom, Comentariu la Epistola către Filipeni, PG 62, 204), şi 
atribuie începutul „pomenirii pentru cei plecați din viaţă” Duhului Sfânt Care i-a 
insuflat pe Apostoli: „Nu fără rost se fac ofrandele pentru morţi, nu fără rost 
rugăciunile stăruitoare, nu fără rost milosteniile, pe toate acestea Duhul le-a 
poruncit, vrând ca unii pe alţii să ne folosim” (Ioan Hrisostom, PG 60,170). În altă 
parte menţionează: „Nu fără un rost anume au aşezat Apostoli ca în timpul 
Înfricoşătoarelor Taine să se facă pomenirea creştinilor care au murit. Este 
cunoscut faptul că mult le foloseşte această binefacere. Când poporul şi mulțimea 
preoţilor stau cu mâinile ridicate înaintea înfricoşătoarei Jertfe, cum e cu putinţă să 
nu Îl convingă cu tărie pe Dumnezeu pentru cei adormiţi” (loan Hrisostom, Omilia 
a III-a către Filipeni, PG 62, 204). Comentând Epistola I către Corinteni a Sfântului 
Apostol Pavel, spune: „Căci dacă fiii lui lov au fost curățiți prin jertfa tatălui lor 
[lov 1, 5] de ce te îndoieşti dacă şi noi aducând jertfe pentru cei morți li se face 
acestora mângâiere? Căci Dumnezeu Se bucură când unii pentru alţii [se roagă]. Şi 
acest lucru l-a arătat Pavel spunând „aşa încât darul acesta făcut nouă, prin 
rugăciunea multora, să ne fie prilej de mulţumire adusă de către mulţi, pentru noi” 
[II Cor. 1, 11]. De aceea, să nu încetăm să îi ajutăm pe cei morți şi să aducem 
rugăciuni pentru ei” (loan Hrisostom, Omilia a 41-a la Epistola I către Corinteni, 
PG 61, 361). 


De ce este exclus ca Sfântul loan Gură de Aur să fi preluat informaţiile despre 
pomenirile morților din Constituţiile Apostolice? 

Sfântul loan Gură de Aur, referindu-se la cele de mai sus, nu avea nevoie să 
recurgă la cartea care poartă mincinoasa semnătură, numită a „Constituţiilor 
Apostolice”, scrisă în secolul al IV-lea, şi faţă de a cărei proveniență, Biserica 
Veche era rezervată (Enciclopedia de Religie şi Morală, vol. IV (1964), col. 1182). 
Faptul că acest Părinte al Bisericii |nefolosind „Constituţiile Apostolice” ca sursă] 
nu s-a înşelat cu privire la întrebarea dacă este sau nu o scriere apostolică, se vede 
din aceea că Biserica nu a acceptat acest text, de vreme ce nu este menţionat în nici 
unul din canoanele care au apărut pe toată durata vieţii lui Gură de Aur: nici în 
Canonul al 60-lea de la Laodiceea (360 d. Hr.), nici în Epistola a 39-a a marelui 
Athanasie (367 d.Hr.), nici la Sfântul Grigorie Theologul (până în 390 d. Hr.), nici 
la Amfilohiei al Iconiei (395 d.Hr.), nici în Canonul 24/32 de la Cartagina (419 
d.Hr.). Întreaga epocă în care a trăit Hrisostom respinge canonicitatea scrierii 
acesteia (P. Bouimis, Canoanele Bisericii despre Canonul Sfintei Scripturi, Ed. 
Apostoliki Diakonia, Atena 19912, pp. 67-68, 207). 


Mai târziu, „Constituţiile Apostolice” vor fi condamnate de Sinodul Quinisext 
pentru că s-au găsit în text anumite elemente deformate, aşa cum arată Sfântul 
Nicodim Aghioritul în Pidalhonul său, la canonul al II-lea: ,.... în unele [scrieri] din 
cele vechi au fost adăugate de către eterodocși, spre vătămarea Bisericii, oarecare 
învățături neadevărate şi străine de evlavia Bisericii, frumuseţea cea de 
bunăcuviință a dumnezeieştilor dogme înnegrind-o, lepădarea Constituţiilor de 
acest fel, potrivit o am făcut spre zidirea şi asigurarea creştineştii turme. Nicidecum 
judecând noi a fi primite odraslele mincinosului cuvânt eretic şi a le alătura cu 
adevărata şi întreaga învăţătură a Apostolilor...” (Nicodim Aghioritul, Pidalion, 
ediția grecească, p. 220). 


Și Sfântul Nicodim tâlcuieşte: „... Că Apostoliceştile Constituţii cele prin Clement, 
fiindcă de eterodocşi au fost stricate în oarecare părți spre vătămarea Bisericii, le 
leapădă pentru siguranţa creştinilor” (Nicodim Aghioritul, Pidalion, ediția 
grecească, p. 221). 


„Constituţiile Apostolice” constituie o compilaţie, adică bucăţi din alte izvoare care 
au compus o altă operă; nu este originală, ci preia „elemente care sunt folosite deja 
[în alte scrieri]”. Stefanidis niciunde nu afirmă despre „Constituţiile Apostolice” că 
ar fi folosite ca sursă de Gură de Aur. În nici o Istorie Bisericească valabilă sau în 
vreo Patrologie a bibliografiei elinofone, Constituţiile Apostolice nu sunt 
considerate drept izvor pentru Gură de Aur. Trembelas îl delimitează de Gură de 
Aur, ca sursă, de „Constituţiile Apostolice”: „|între] monumentele liturgice 
menţionate în tipicul antiohian, provenind din [tradiția] Antiohiei sau fiind în 
legătură cu ea, avem, în afară de mărturiile adunate din scrierile dumnezeiescului 

Hrisostom, ŞI liturghia cuprinsă în Constituţiile Apostolice, care mai este numită şi 
Clementină...”. (P. Trembelas, «Apyoi Kati XApOKTIp ING XpioTiaviKTi; AOUTpEluG» 
[„Principuile şi caracterul cultului creştin”], vol. II (Agirovpyikoi TVnoL AIyUnTov & 
Avaroinc) |Tipice liturgice din Egipt şi Orient], editura Sotir, Atena 19933, p. 
106). 


Stefânidis spune despre această liturghie antiohiană: „Liturghia Antiohiei există în 
voluminoasa carte a Constituţiilor Apostolice” (Stefânidis, p. 308). Această 
liturghie se mai numeşte şi „Clementină”, potrivit lui Trembelas, care adaugă: 
„Autorul liturghiei clementine a întocmit opera aceasta preluând elemente existente 
aflate în uz şi formule liturgice care nu au fost introduse de el, ci erau folosite şi 
înainte de el pe parcursul evoluției liturgice; opera acestui compilator nu a 
reprezentat un factor nou şi original în această evoluție” (P. Trembelas, “Apyoi Kai 
Xapakrnp 1ns Xpuioriavins Aarpetag” [,„,Principiile şi caracterul cultului creştin”], 
vol. II, (Agwrovpyuoi Twnoi Awyvnrov & Avoroins) | Lipice liturgice din Egipt şi 
Orient], editura Sotir, Atena 19933, p. 111). 


Care este aşadar sursa Constituţiilor Apostolice? „Constituţiile Apostolice 
reprezintă sursa cea mai importantă şi mai completă a Cultului din primele patru 
secole. Însemnătatea lor se vădeşte în faptul că anonimul compilator a adunat 
materialul care se referă la întregul Cult creştin; materialul acesta a fost împărțit (pe 
la anul 380 d. Hr.) în opt cărți interesante, dintre care a opta pare a fi strâns legată 
de Tradiţia Apostolică a lui Ipolit al Romei” (G.N. Fihas, «Aeirovpyun> 
[„Liturgică”], volumul I, editura Grigoris, Atena 2006, p. 261). Iată, aşadar, 
menţionat un autor bisericesc din secolul II-III de la care şi-a preluat informația 
autorul Constituţiilor Apostolice. Şi, desigur, nu Constituţiile Apostolice, ci mai 
întâi Ipolit, dar şi Tertulian se referă la pomenirile morților ca Tradiţii Apostolice, 
aşa cum am menţionat mai sus. 


Trembelas scrie: „Referitor la pomenirea morților... dumnezeiescul Gură de Aur 
atrage atenţia că aceasta... a fost rânduită de Apostoli... Și Augustin consideră, ca 
şi Tertulian, că obiceiurile care se ţin în toată Biserica, precum botezul pruncilor... 
rugăciunile pentru morţi... etc., sunt Tradiţii Apostolice” (P. Trembelas, Dogmatica 
Bisericii Soborniceşti Ortodoxe, vol. I, ed. Sotir, Atena 19973, p. 134). Și 
profesorul Hristos Krik6nis completează: „În «Tradiţia Apostolică» a lui Ipolit 
[170-235 d.Hr.] sunt cuprinse o mulţime de rânduieli care au legătură cu 
manifestările vieții Bisericii, cum ar fi cele despre starea şi hirotonia clericilor, 
Euharistie, Botez, post, pomenirile morților etc., despre care se consideră că au fost 
predate de Apostoli” (H. Krikânis, «H AvOevria 1ng Ekkânoiac, To Kvpog 1ns 
Ilapa56ceog 1ns Kai n Aiookaiia Tov Ilurepow» [,„Autoritatea Bisericii, 

prestigiul Tradiţiei şi Învățătura Părinţilor”], University Studio Press, Tesalonic 
1998, p. 99). 


Putem spune că, asemenea celorlalți Părinţi, şi Sfântul loan Gură de Aur preia date 
din sursa autentică a credinţei creştine, şi anume din Sfânta ei Tradiţie (Sfânta 
Memorie a Bisericii), care nu este doar Sfânta Scriptură sau doar scrierile Părinților 
sau doar hotărârile Sinoadelor, ci toate acestea în strânsă legătură şi cu Tradiţia 
nescrisă la care se referă Sfântul Vasilie cel mare în epistola lui către Sfântul 
Amfilohie, “Despre Duhul Sfânt”, unde arată: “De altfel, socotesc că faptul de a 
stărui cineva în tradiţiile nescrise este apostolic. «Vă laud — zice Apostolul — pentru 
că totdeauna vă aduceţi aminte de mine şi ţineţi tradițiile pe care vi le-am predat». 
ŞI aceasta «Țineţi tradiţiile pe care le-aţi primit fie prin cuvânt, fie prin epistolă» (2 
Tesaloniceni 2, 15). Una dintre aceste tradiţii este şi cea prezentă. Pe aceasta, cei 
care au formulat-o la început au predat-o, iar cu timpul folosirea ei s-a lățit, şi ea s- 
a înrădăcinat în Biserici” (Sfântul Vasilie cel mare, Scrieri, Partea a III-a, Despre 
Sfântul Duh. Corespondenţă (Epistole), PSB 12, Ed. IBMBOR, Bucureşti 1988, p. 
84). 


Sfântul Vasilie cel mare socoteşte păstrarea tradiţiei nescrise ca fiind Învăţătură 
Apostolică, de aceea arată că ignorarea sau dispariția tradiției nescrise va avea ca 
urmare tulburarea tăriei credinţei: „În realitate, însă, credința este cea atacată, iar 
scopul comun al tuturor duşmanilor învățăturii celei sănătoase este de a clătina 
temelia şi tradiția apostolică. De aceea, ca nişte pretinşi debitori recunoscători, 
invocă dovezile scoase din Scripturi şi resping mărturia nescrisă a Părinților ca 
fiind fără vreo valoare” (Sfântul Vasilie cel mare, Scrieri, Partea a III-a, Despre 
Sfântul Duh. Corespondenţă (Epistole), PSB 12, Ed. IBMBOR, Bucureşti 1988, p. 
40). 


În alt punct spune că nu se limitează doar la cele scrise în Evanghelie şi în Apostol, 
ci selectează şi altele din Tradiţia Nescrisă care au mare valabilitate în ce priveşte 
taina dreptei cinstiri de Dumnezeu: „Nu ne mulțumim cu acele (cuvinte) pe care le 
aminteşte Apostolul sau Evanghelia (şi de aceea) înainte şi după Euharistie zicem şi 
altele, pentru că ştim din învăţătura nescrisă că au mare putere în săvârşirea tainei” 
(Sfântul Vasilie cel mare, Scrieri, Partea a III-a, Despre Sfântul Duh. 
Corespondenţă (Epistole), PSB 12, Ed. IBMBOR, Bucureşti 1988, p. 79). 


Concluzii: 

a) Sfântul loan Gură de Aur nu a aflat din Constituţiuile Apostolice de pomenirile 
pentru morți. Pomenirile celor adormiți încep cu mult mai înainte de vremea 
Constituţiilor Apostolice. 


b) Tradiția Apostolică nu se epuizează în textul Constituţiilor Apostolice, ci există 
şi Tradiția Apostolică Nescrisă. 


c) Pomenirea morţilor a fost aşezată de Sfântul Duh, aşa cum spune Sfântul loan 
Gură de Aur. 


Profesorul Feidâs adevereşte vechimea tradiției pomenirilor fără să se refere 
absolut deloc la „Constituţiile Apostolice”: „Cinstirea martirilor pe care o arătau 
creştinii la mormintele acestora se datora profunde: lor convingeri că şi după 
moarte exista o strânsă legătură între sufletul mucenicilor şi moaştele lor, care se 
aflau pe pământ” (Eusebiu, Istoria Bisericească, V, 1, Tertulian, De resur. carnis, 3, 
Minucius Felix, Octav., 34,1 


Săvârşirea dumnezeieştii euharistii la mormântul martirului de ziua naşterii lui [în 
cer] era aşadar legată de convingerea că sufletul mucenicului participa la masa 
comună duhovnicească (Origen, Ilepi evync [Despre rugăciune], 31; Ciprian, Epist. 
1, 2). De altfel, dumnezeiasca Euharistie de multe ori era săvârşită şi pe mormintele 
creştinilor simpli, cu credinţa că şi sufletul celui adormit participa la cele săvârşite 
şi la harul care venea din acestea (Tertulian, De pudicitia, 11; De corona, 3; De 
exhort. castitatis, 11). Pe temeiul acestei tradiții au prins contur şi parastasele 
pentru cei adormiţi” (V.I. Feidâs, «Exkinotuorik loropia — AT” OPXNG HEXpL 1Nv 
Ewovopnayioy» [Istoria Bisericească — De la începuturi până la iconomahie”], vol. |, 
Atena 20023, p. 287). 

Sfântul loan Damaschin - Folosul sufletelor de la Parastase 


Potrivit cu mărturia patristică unanimă pe care o confirmă neîntrerupta tradiție 
bisericească de veacuri, rugăciunile speciale pentru cei adormiţi au fost legiferate 
de către Sfinții Apostoli. Această legiferare are două baze dogmatice esenţiale: 


1. Semnificaţia Bisericii ca comuniune a Sfinţilor, care este alcătuită nu numai din 
creştinii cei vii, ci şi din creştinii adormiţi; 


2. Credinţa în viaţa de după moarte, învierea şi Judecata de Apoi. 


Mai mult, învăţătura şi practica istorică a Bisericii ne îndeamnă să ne manifestăm 
grija pentru odihna unui suflet, nu numai prin rugăciuni, ci şi prin fapte de dragoste. 
Astfel Constituţile Apostolice ne poruncesc să dăruim săracilor o parte din 
lucrurile celui adormit spre pomenirea lui. 


Și Sfântul loan Gură de Aur, tâlcuind Evanghelia de la Ioan, sfătuieşte să facem 
astfel de fapte de binefacere, „astfel încât, dacă cel adormit este păcătos, să fie 
slobozit de păcatele lui...; iar dacă este drept, să ia mai multă plată”. 


Pe de altă parte, rugăciunile pentru adormiți conțin atât pomenirea numelor lor la 
Dumnezeieştile Liturghii, cât şi săvârşirea unor slujbe deosebite, parastasele. 

Deja în Invăţătura celor Doisprezece Apostoli se află referiri la parastasele la trei, 
nouă şi patruzeci de zile, precum şi la un an, potrivit cu timpul săvârşirii lor de la 
ziua Morţii. 


Se menționează de către Părinţi multe simbolisme ale parastaselor. Cele mai 
importante sunt următoarele: 


Le trei zile simbolizează Invierea Domnului după şederea Sa cea de trei zile în 
mormânt ŞI se săvârşesc cu rugăciunea ca şi cel adormit să învieze în Impărăția 
cerească. 


La nouă zile se săvârşesc pentru cele nouă cete al Ingerilor celor fără de trup, cu 
rugăciunea ca sufletul cel imaterial al celui adormit să se afle lângă ei. 


La patruzeci de zile se săvârşesc pentru Inălțarea Domnului, care s-a făcut la 
patruzeci de zile de la Invierea Sa. Cu rugăciunea ca şi cel adormit să se înalțe, să-L 
întâmpine pe Hristos în ceruri şi să trăiască pentru totdeauna împreună cu EI. 


La un an se săvârşesc la aniversarea zilei morţii, în amintirea naşterii celui adormit, 
căci pentru creştini ziua adevăratei naşteri este ziua morţii trupeşti şi a mutării la 
viaţa veşnică. 


Parastase se săvârşesc şi la trei, şase şi nouă luni de la ziua morţii. 


Dar cel mai mare folos pentru cei adormiţi îl pricinuieşte săvârşirea Dumnezeieştii 
Euharistii întru pomenirea lor, pentru că atunci, prin părticelele lor scoase pe 
Sfântul Disc, „se unesc nevăzut cu Dumnezeu, intră în comuniune cu El, se 
mângâie, se mântuiesc şi se desfătează în Hristos” (Sfântul Simeon al 
Tesalonicului). 


În afară de parastasele speciale pentru fiecare mort, Biserica are în slujbele ei 
zilnice rugăciuni generale pentru cei adormiţi, cum ar fi, de pildă, partea din 
Miezonoptică şi referiri la ecteniile de la Vecernie, Utrenie şi Dumnezeiasca 
Liturghie. 


De asemenea, s-au rânduit şi zile speciale de pomenire. Sâmbetele din aproape 
întregul an bisericesc şi mai ales, din ajunul Duminicilor Lăsatului de sec de carne 
şi a Cincizecimii (Sâmbetele morţilor), sunt închinate pomenirii morților. 

Toate cele care s-au menţionat pe scurt despre parastase şi, în general, despre 
comuniunea membrilor vii cu cei adormiți ai Bisericii, adică ale tuturor 
mădularelor Trupului teandric al lui Hristos, sunt, pe deoparte, informative despre 
cititorul „neinițiat”, iar pe de alta introductive ale lucrării Sfântului loan 
Damaschin: „Despre cei adormiți în credință”, extrase care urmează în redare 
neogreacă liberă. 


Cu această lucrare a sa, marele sfânt şi teolog al secolului VIII, exprimă pe scurt 
învăţătura Bisericii noastre referitoare la parastase şi folosind o mulţime de mărturii 
patristice, răspunde la multe întrebări care se referă la evoluţia istorică, importantă 
şi scopul lor. 

Rugăciunea pentru morţi nu înseamnă doliu şi nicăieri nu este aceasta mai bine 
vădită decât în relația dintre pomenirea obştească a morţilor în Sâmbetele în 
general şi în Sâmbetele Postului mare în special. Din cauza păcatului şi a trădării, 
ziua luminoasă a Creaţiei a devenit ziua morții; căci Creaţia „...a fost supusă 
deşertăciunii” (Romani, VIII, 20), a devenit ca însăşi moarte. Dar moartea lui 
Hristos a restaurat cea de a şaptea zi, transformând-o într-o zi a recreării, a biruinţei 
şi a distrugerii celor ce au făcut din lumea aceasta un triumf al morții. lar ultimul 
scop al Postului este de a restaura în noi „nerăbdarea descoperirii fulor lui 
Dumnezeu”, care reprezintă miezul credinţei, dragostei şi nădejdii creştine. Prin 
această nădejde am fost mântuiţi. Căci prin nădejde ne-am mântuit;, dar nădejdea 
care se vede nu mai e nădejde. Cum ar nădăjdui cineva ceea ce vede? Iar dacă 
nădăjduim ceea ce nu vedem, aşteptăm prin răbare” (Romani, VIII, 24-25). 
Strălucirea Sâmbetei lui Lazăr şi pacea luminoasă a Sfintei şi Marii Sâmbete sunt 
acelea care constituie înţelesul morții creştine şi al rugăciunilor noastre pentru cei 
morţi. 


(Alexander Schmemann, Postul cel mare, Editura Univers Enciclopedic, Bu- 
cureşti, 1995, pp. 77-78) 

